title: "Amt Oomram"
text: "Det Amt Oomram wiar en amt \u00fc\u00fcb det eilun Oomram uun a Kreis Nuurdfresklun. Diar hiard a trii \u00f6\u00f6mrang gemeenen Noorsaarep, Neebel an Witjd\u00fcn tu. Det amt wiar 20\u00a0km\u00b2 grat an hed 2300\u00a0iinwenern. Det ferwaltang seed uun Neebel.\n\nHistoore \n1889 as det Gemeen Oomram uun a Kreis Tondern tu't Amt Oomram wurden. Di 13. Oktuuber 1912 h\u00e4\u00e4 ham det Gemeen Witjd\u00fcn ufliaset an di 25. J\u00fc\u00fcle 1925 det Gemeen Noorsaarep. Di 23. Febrewoore 1926 as di rest faan't eilun tu't Gemeen Neebel wurden. \n\n1948 san a trii \u00f6\u00f6mrang gemeenen tu't Amt Oomram ferb\u00fcnjen wurden, diar bit 1970 tu a Kreis S\u00fcdtondern hiard h\u00e4\u00e4. Leeder hiard det amt tu di nei Kreis Nuurdfresklun.\n\nDi 1. Janewoore 2007 as det Amt Oomram m\u00e4't St\u00e4\u00e4d Wik an a fering gemeenen tu't Amt Feer-Oomram tuupsl\u00f6\u00f6den wurden. Det ferwaltang sat n\u00fc uun A Wik an uun Neebel as noch en b\u00fctjensteed.\n \nOomram\nKreis Nuurdfresklun"